21/02/2011 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Acordo de adhesión do persoal da Fundación Galega para o Impulso da Autonomía Persoal e Atención ás Persoas en Situación de Dependencia (FUNGA) ao Convenio único do persoal laboral da Xunta de Galicia

Visto o acta de acordo entre a FUNDACIÓN GALEGA PARA O IMPULSO DA AUTONOMÍA PERSOAL E ATENCIÓN ÁS PERSOAS EN SITUACIÓN DE DEPENDENCIA (FUNGA) e a súa delegada de persoal de adhesión ao V Convenio único do persoal laboral da Xunta de Galicia, subscrito na súa reunión do día 15 de outubro de 2010. Primeiro.- Que o dito acordo presentouse neste Departamento Territorial da Coruña da Consellería de Traballo e Benestar o día 16 de decembro de 2010. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que este departamento territorial é competente para resolver a presente solicitude, en virtude do artigo 3 do Real decreto 713/2010, de 28 de maio, sobre rexistro e depósito dos convenios e acordos colectivos de traballo e o artigo 3 da Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia. Segundo.- Que os artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, otorga facultades á autoridade laboral competente en orde ao rexistro, publicación, depósito e notificación dos acordos colectivos pactados no ámbito da súa competencia.1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia, así como o subseguinte depósito do texto e demais documentación orixinal.2º.- Dispoñer a súa publicación no Boletín oficial da provincia da Coruña.3º.-Ordenar a notificación desta resolución ás representacións económica e social da Comisión Negociadora. A Coruña, 12 de xaneiro de 2011 Con data 7 de novembro de 2008, a representación sindical e a dirección da FUNGA -Fundación galega para o impulso da autonomía persoal e atención ás persoas en situación de dependencia-, baixo a supervisión da Consellería responsable da mesma, asignaron un convenio colectivo propio que expresaba o desexo das partes de acadar condicións de igualdade co persoal laboral da Xunta de Galicia. A falla de actuacións normativas pola dirección anterior da fundación, coa ausencia de informes preceptivos para validar dito acordo, provocou a imposibilidade da súa aplicación e a necesidade de promover un novo marco de negociación, que se produce nun escenario económico claramente restritivo e que as partes recoñecen. O acordo acadado no seu día, tiña como elementos esenciais: 1º.-Como referente normativo e retributivo o IV Convenio Colectivo da Xunta de Galicia, entón en vigor, se ben, xa estaba a piques de rematar a negociación do V convenio con evidentes melloras.2º.- A aplicación do artigo 20 de ascensos, do convenio de oficinas e despachos de A Coruña, convenio aplicado na FUNGA ata a entrada en vigor do propio, que supoñía a promoción dos auxiliares administrativos con cinco anos de servizo nesa categoría á categoría de oficial de segunda administrativo.3º.-Un escenario retributivo de aplicación en catro anos ata acadar o total das retribucións no ano 2012. A imposibilidade, polos motivos formais anteditos, de cumprir co Convenio asinado, e a aparición dun escenario económico que incidiu especialmente nos empregados públicos a través do Real Decreto -lei 8/2010 de 20 de maio, polo que se adoptan medidas extraordinarias para la redución do déficit público, que na nosa Comunidade deu lugar á Lei 3/2010, do 23 de xuño, pola que se modifica a Lei 9/2009, do 23 de decembro, de orzamentos xerais da Comunidade Autónoma de Galicia para o ano 2010, condiciona claramente o marco negociador. Non obstante, as partes acordan fixar, como mellor solución, a aplicación do V Convenio Colectivo do Persoal laboral da Xunta de Galicia, e dende a situación restritiva na que nos atopamos, establecer un futuro de negociación que permita completar os obxectivos inicialmente pretendidos. Dende estas base formulase o seguinte acordo: En Santiago de Compostela; 22 de outubro de 2010 Dunha parte, pola Fundación galega para o impulso da autonomía persoal e atención ás persoas en situación de dependencia- (FUNGA), Cristina Ortiz Dorda, vogal do Padroado da FUNGA, e María Amparo González Méndez, Directora Técnica da Fundación; actuando, ámbalas dúas, en nome e representación da FUNGA e, Doutra parte, pola representación dos traballadores da Fundación e pola organización sindical UGT -Unión General de Trabajadores-, Marian Pérez del Campo, delegada do persoal da FUNGA e Jia Xiang Andreea Ionela De Mesas El Maataoui, asesor da UGT. Asinantes, ámbalas dúas partes ao final do presente documento. En consonancia co informe con saída de 1 de outubro de 2010, emitido pola Dirección Xeral de Orzamentos e Dirección Xeral da Función Pública, ámbalas dúas da Consellería de Facenda, sobre o cadro de persoal da FUNGA -Fundación galega para o impulso da autonomía persoal e atención ás persoas en situación de dependencia- e a súa adscrición ao V Convenio Único do Persoal Laboral da Xunta de Galicia. PRIMEIRO.- O V Convenio do persoal laboral da Xunta de Galicia, incluíndo as masas retributivas e a súas actualizacións, será de aplicación ao persoal da FUNGA con efectos do 1 de setembro de 2010. Inicialmente se recoñecen do V Convenio os conceptos de: salario base, antigüidade e complemento de funcións para todo o persoal. Nos postos de Traballador/a social, que se desprazan en actividades externas, se incluirá o complemento de perigosidade. O recoñecemento de antigüidade en concepto de cuadrienio, por aplicación do convenio colectivo anterior, permanecerá coa entrada en vigor do novo convenio, contabilizándose por trienios a partir da data de cumprimento do último cuadrienio consolidado A regularización se fará no mes de setembro e a liquidación de diferenzas realizarase na nómina de outubro de 2010. A Fundación procederá á regulación correspondente fixada pola Lei 3/2010, do 23 de xuño, pola que se modifica a Lei 9/2009, do 23 de decembro, de orzamentos xerais da Comunidade Autónoma de Galicia para o ano 2010, publicada no DOG nº 119, do xoves 24 de xuño de 2010. SEGUNDO.- Acéptase o cadro de persoal vixente da FUNGA, recollido no informe con saída de 1 de outubro de 2010, emitido pola Dirección Xeral de Orzamentos e Dirección Xeral da Función Pública; informe que se adxunta a este acordo. TERCEIRO.- Atendendo a situación económica actual derivada de crise, no primeiro trimestre de 2011 e durante os dous anos seguintes, reunirase a Comisión Negociadora para tratar a aplicación ou extensión dos complementos retributivos, recollidos no V Convenio, ao persoal da FUNGA. Dita comisión tratará tamén a regularización da situación dos traballadores/as da Fundación creada coa aprobación do novo cadro de persoal. CUARTO.- As partes conveñen que coa entrada en vigor do presente acordo quede sen efectos o convenio en vigor pola resolución do 18 de marzo de 2009 (DOG nº 86 do 5 de maio de 2009), da Dirección Xeral de Relacións Laborais, pola que se dispoña o rexistro, o depósito e a publicación no Diario Oficial de Galicia do I Convenio Colectivo da Fundación galega para o impulso da autonomía persoal e atención ás persoas en situación de dependencia(FUNGA); e acordan en dar por finalizada, coa sinatura deste documento, a súa validez e vixencia. Pola FUNGA: A Vogal A Directora Asdo. Cristina Ortiz Dorda Asdo. María Amparo González Méndez Pola representación social: Delegada persoal da Funga UGT Asdo. Marian Pérez del Campo Asdo. Antonio Pais Andrade